Source: https://www.slideshare.net/celamko/kolektvna-zmluva-rozhlasu-a-televzie-slovenska-na-obdobie-01052012-31122014-text
Timestamp: 2018-06-18 10:47:23+00:00
Document Index: 14900719

Matched Legal Cases: ['Čl. 1', 'Čl. 2', 'Čl. 3', 'Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 1', 'Čl. 2', 'Čl. 3', 'Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 1', 'Čl. 2', 'Čl. 3', 'Čl. 1', 'Čl. 2', 'Čl. 3', '§ 231', 'čl. 1', '§ 48', '§ 73', '§ 63', '§ 63', '§ 76', '§ 63', '§ 152', '§ 118']

Kolektă­vna zmluva rozhlasu a televă­zie slovenska na obdobie 01.05.2…
Kolektă­vna zmluva rozhlasu a televă­zie slovenska na obdobie 01.05.2012 31.12.2014 - text
Zm1000687 txt - scan by Peter Malec 0 views
Uznesenie z 1. 8. 2013 by Peter Malec 0 views
Oreo by Peter Malec 0 views
Oznamenie 05326 pot by Peter Malec 0 views
Freemantle by Peter Malec 0 views
Rtvs prokuratura[1] by Peter Malec 0 views
1. KOLEKTÍVNA ZMLUVA Rozhlasu a televízie Slovenska na obdobie 01. 05. 2012 - 31. 12. 2014
2. OBSAHI. časť VŠEOBECNÉ USTANOVENIAII. časť VZÁJOMNÉ VZŤAHY A ZÁVÄZKY ZMLUVNÝCH STRÁN Čl. 1 Vzájomné vzťahy zmluvných strán Čl. 2 Záväzky Rozhlasu a televízie Slovenska Čl. 3 Záväzky odborových organizáciíIII. časť PRACOVNOPRÁVNA OBLASŤ Čl. 1 Pracovný pomer Čl. 2 Optimalizácia stavu zamestnancov Čl. 3 Znižovanie stavu zamestnancov a hromadné prepúšťanie Čl. 4 Pracovný čas – jeho rozvrhnutie a úpravy Čl. 5 Prekážky v práci Čl. 6 Bezpečnosť a ochrana zdravia pri práciIV. časť: MZDOVÁ OBLASŤ Čl. 1 Základné pravidlá odmeňovania Čl. 2 Mzdové prostriedky Čl. 3 Odstupné a odchodnéV. časť: SOCIÁLNA OBLASŤ Čl. 1 Stravovanie zamestnancov Čl. 2 Doprava do a zo zamestnania Čl. 3 Starostlivosť o zamestnancov Čl. 4 Zdravotná starostlivosť Čl. 5 Vzdelávanie zamestnancov Čl. 6 Dôchodkové sporenie Čl. 7 Sociálny fondVI. časť: RIEŠENIE SPOROV Čl. 1 Individuálne spory Čl. 2 Kolektívne spory Čl. 3 Porušovanie ustanovení KZVII. časť: ZÁVEREČNÉ USTANOVENIA Čl. 1 Kontrola a zmeny KZ Čl. 2 Platnosť a účinnosť KZ Čl. 3 Publikovanie KZ
3. ROZHLAS A TELEVÍZIA SLOVENSKA zastúpený generálnou riaditeľkou PhDr. Miloslavou Zemkovou (ako zamestnávateľ na strane jednej) a Základná organizácia Odborového zväzu masmédií pri Rozhlase a televízii Slovenska Bratislava zastúpená predsedníčkou Zdenkou Baumanovou Základná organizácia Odborového zväzu masmédií pri Rozhlase a televízii Slovenska Košice zastúpená predsedom Bc. Vladislavom Hrošom Základná organizácia Únie profesionálnych orchestrálnych hudobníkov pri SOSR zastúpená predsedom Stanislavom Beňom Odbory audiovizuálnych tvorcov zastúpené prezidentom Mgr. art. Petrom Tóthom Asociácia pracovníkov so zvukom zastúpená predsedom doc. Ing. Jánom Grečnárom, ArtD. Základná organizácia Nezávislých kresťanských odborov Slovenska v Odborovom zväze pre školstvo a vedu – sekcia kultúry zastúpená predsedom Mgr. Kristiánom Bezákom Základná organizácia SLOVES pri RTVS – STV BA zastúpená povereným predsedom Ivanom T. Priehradným (ako zástupcovia zamestnancov na strane druhej)v súlade s ustanoveniami zák. č. 2/1991 Zb. o kolektívnom vyjednávaní v znení neskoršíchpredpisov, § 231 zák. č. 311/2001 Z. z. Zákonník práce v znení neskorších predpisov, ÚstavySR a úst. zák. č. 23/1991 Zb., ktorým sa uvádza Listina základných práv a slobôd, za účelomzáväzného plnenia úloh, dosiahnutia a udržania sociálneho zmieru uzatvárajú túto KOLEKTÍVNU ZMLUVU
4. I. časť VŠEOBECNÉ USTANOVENIA1. Táto kolektívna zmluva (ďalej len „KZ“) upravuje individuálne a kolektívne vzťahy medzi Rozhlasom a televíziou Slovenska (ďalej len „RTVS“ alebo „zamestnávateľ“) a zamestnancami RTVS ako aj vzájomné vzťahy medzi odborovými organizáciami a RTVS, najmä: a) vzájomné vzťahy a záväzky zmluvných strán, b) pracovnoprávne vzťahy, c) mzdové podmienky, d) pracovné a sociálne podmienky.2. Znalosť KZ je základnou povinnosťou vedúcich zamestnancov a členov odborových orgánov, pričom nedodržiavanie ustanovení KZ je porušovaním pracovnej disciplíny s následným vyvodzovaním sankcií.3. Spory o plnenie záväzkov KZ sú kolektívne spory a riešia sa v zmysle zákona o kolektívnom vyjednávaní. Nároky, ktoré vzniknú z KZ jednotlivým zamestnancom sa uplatňujú a uspokojujú ako ostatné nároky z pracovného pomeru.4. Zamestnancom pre účely tejto KZ je každá fyzická osoba, ktorá u zamestnávateľa vykonáva prácu na základe uzatvoreného pracovného pomeru, pričom do počtu odpracovaných rokov v RTVS sa započítava aj nepretržité trvanie pracovného pomeru zamestnanca v Slovenskom rozhlase (ďalej len „SRo“), resp. v Slovenskej televízii (ďalej len „STV“) k 01.01.2011. Na rodinného príslušníka zamestnanca a dôchodcu – bývalého zamestnanca SRo a STV sa KZ vzťahuje len v tom prípade, ak je to v nej výslovne uvedené. II. časť VZÁJOMNÉ VZŤAHY A ZÁVÄZKY ZMLUVNÝCH STRÁN Článok 1 Vzájomné vzťahy zmluvných strán1. Zmluvné strany sa zaväzujú vstupovať do vzájomných vzťahov ako rovnocenní partneri a všetky ustanovenia tejto KZ uplatňovať v súlade s dobrými mravmi, ochranou pred diskrimináciou a zásadou rovnakého zaobchádzania ustanovenou pre oblasť pracovnoprávnych vzťahov.2. RTVS uznáva, že a) jedinými legitímnymi zástupcami všetkých zamestnancov RTVS oprávnenými vystupovať v právnych vzťahoch, sú Výbory odborových organizácií (ďalej len „VZO“), ktoré pôsobia u zamestnávateľa v zmysle príslušných ustanovení ZP, b) v súlade s príslušným ustanovením zákona č.2/1991 Zb. o kolektívnom vyjednávaní v znení neskorších predpisov konajú a právne úkony v kolektívnom vyjednávaní robia štatutárni zástupcovia odborových organizácií (spravidla predsedovia) alebo v súlade so Stanovami príslušných ZO splnomocnení zástupcovia, ak sa medzi sebou nedohodnú inak.
5. 3. Príslušné ZO uznávajú, že: a) v mene RTVS môže v kolektívnom vyjednávaní rokovať, konať a robiť právne úkony jeho štatutárny orgán – generálna riaditeľka RTVS (ďalej len „GR RTVS“ ), ako aj ňou poverení zamestnanci RTVS, b) RTVS má právo vydávať a v prípade potreby meniť interné predpisy, ktoré musia zamestnanci dodržiavať pod podmienkou, že tieto interné predpisy nie sú v rozpore s ustanoveniami KZ.4. Zmluvné strany sa zaväzujú vo vzájomných vzťahoch rešpektovať nasledujúci výklad pojmov: a) Spolurozhodovanie (dohoda, vyslovenie súhlasu, vyslovenie predchádzajúceho písomného súhlasu) – RTVS môže záväzne rozhodnúť len v zhode so stanoviskom príslušných odborových orgánov – nedostatok súhlasu znamená, že právny úkon je neplatný; za predchádzajúci súhlas sa považuje aj, ak príslušný odborový orgán písomne neodmietol udeliť zamestnávateľovi súhlas do 15 dní odo dňa, keď o to zamestnávateľ preukázateľne požiadal. b) prerokovanie – výmena názorov a dialóg zmluvných strán na základe písomnej požiadavky zmluvnej strany s cieľom dosiahnuť dohodu; v prípade osobného rokovania zástupcov zmluvných strán musí byť vyhotovený písomný záznam. Zamestnávateľ poskytuje zástupcom zamestnancov potrebné informácie, konzultácie a doklady a v rámci svojich možností prihliada na stanoviská zástupcov zamestnancov. c) informovanie – jedna zo zmluvných strán informuje písomnou alebo ústnou formou v zákonnej alebo dohodnutej lehote druhú stranu o otázkach týkajúcich sa problematiky uvedenej v ZP alebo v KZ; v prípade rozväzovania pracovného pomeru zo strany zamestnávateľa musí byť informácia písomná. d) právo účasti – umožnenie účasti zástupcu odborového orgánu alebo zástupcu zamestnávateľa na rokovaniach druhej zmluvnej strany o otázkach týkajúcich sa problematiky uvedenej v ZP alebo v KZ e) právo kontroly – umožnenie odborovým orgánom vykonávať kontrolnú činnosť dodržiavania pracovnoprávnych predpisov, vrátane mzdových predpisov a záväzkov vyplývajúcich z KZ.5. Zmluvné strany sa v záujme operatívnosti dohodli, že ich vzájomná komunikácia a korešpondencia, ktorá sa týka viacerých odborových organizácií pôsobiacich pri RTVS, sa bude realizovať prostredníctvom predsedu ZO OZM pri RTVS Bratislava a predsedu OZM, nakoľko na výkon odborovej funkcie bol zamestnávateľom uvoľnený v rozsahu celého pracovného úväzku. Zmluvné strany berú na vedomie, že na základe tejto dohody je uvoľnený funkcionár len sprostredkovateľom bez práva konať a robiť právne úkony za inú odborovú organizáciu, okrem prípadov, keď ho iná odborová organizácia splnomocní konať v jej mene. Článok 2 Záväzky Rozhlasu a televízie SlovenskaRTVS sa zaväzuje:1. vyžiadať si predchádzajúci súhlas: a) na rozviazanie pracovného pomeru s členom príslušného VZO alebo so zástupcom zamestnancov pre BOZP v čase funkčného obdobia a po skončení funkcie, a to v súlade s príslušnými ustanoveniami ZP pod sankciou neplatnosti tohto úkonu,
6. b) na vydanie Pracovného poriadku RTVS a jeho zmien pod sankciou neplatnosti tohto úkonu, c) na určenie plánu dovoleniek.2. dohodnúť: a) v príslušnom útvare RTVS začiatok a koniec pracovného času, zavedenie pružného pracovného času, rozvrh pracovných zmien, nerovnomerné rozvrhnutie týždenného pracovného času, rozdelenie pracovnej zmeny na dve časti, určenie nepretržitého odpočinku v práci, začiatok a koniec prestávok na odpočinok a jedenie, úpravu podmienok poskytovania stravy počas prestávok v práci a rozšírenie okruhu osôb, ktorým zamestnávateľ zabezpečí stravovanie, určenie času potrebného na prípravu k pracovnému výkonu a času potrebného na očistu započítavaného do pracovného času u vybraných skupín zamestnancov, b) rozsah a podmienky práce nadčas, c) hromadné čerpanie dovolenky, d) prekážky v práci, pri ktorých je náhrada mzdy najmenej 60 % , e) Mzdový poriadok RTVS a jeho zmeny, f) tvorbu rozpočtu sociálneho fondu a účel jeho použitia.3. vopred prerokovať : a) výpoveď zamestnanca z pracovného pomeru b) organizačné zmeny zamestnávateľa alebo jeho časti, za ktoré sa považuje obmedzenie alebo zastavenie činnosti, zlúčenie, splynutie, rozdelenie, zmena právnej formy c) dohodu o opatreniach vzťahujúcich sa na zamestnancov v súvislosti s prechodom práv a povinností z pracovnoprávnych vzťahov d) rozhodnutia, ktoré môžu viesť k zásadným zmenám v organizácii práce alebo v zmluvných podmienkach, e) stav, štruktúru a predpokladaný vývoj zamestnanosti a plánované opatrenia, najmä ak je ohrozená zamestnanosť, f) zásadné otázky podnikovej sociálnej politiky, opatrenia na zlepšenie hygieny pri práci a pracovného prostredia, predchádzania vzniku úrazov a chorôb z povolania a na ochranu zdravia zamestnancov g) hromadné prepúšťanie podľa príslušných ustanovení ZP h) opatrenia zamerané na starostlivosť o kvalifikáciu zamestnancov, jej prehlbovanie a zvyšovanie a na utváranie podmienok zamestnávania žien, mladistvých a zamestnancov so zdravotným postihnutím i) návrh rozpočtu RTVS na nadchádzajúci kalendárny rok j) výšku požadovanej náhrady spôsobenej škody a obsah dohody o spôsobe a rozsahu jej úhrady s výnimkou náhrady nepresahujúcej 50,- eur k) rozsah zodpovednosti zamestnávateľa za škodu zamestnanca v dôsledku pracovného úrazu alebo choroby z povolania l) rozhodnutie o tom, či ide o neospravedlnené zameškanie práce, pričom sa zaväzuje postupovať v súlade s čl. 1, ods. 4, písm. b) v II. časti tejto KZ.4. poskytovať v elektronickej forme informácie: a) schválený rozpočet na kalendárny rok a správu o výsledku hospodárenia za predchádzajúci polrok, systemizáciu zamestnancov za predchádzajúci štvrťrok b) o zásadných otázkach súvisiacich s ekonomikou a rozvojom RTVS, c) o prechode práv a povinností z pracovnoprávnych vzťahov,
7. d) súvisiace s hromadným prepúšťaním, e) o všetkých nástupoch a rozviazaniach ako aj zmenách pracovného pomeru k RTVS s uvedením čísla hospodárskeho strediska a názvu funkčného miesta, osobného čísla, mena a priezviska zamestnanca - 1x mesačne, taktiež priebežne aktualizované informácie o vykonaných zmenách v zozname vedúcich zamestnancov na jednotlivých stupňoch riadenia a o všetkých voľných a dočasne uvoľnených funkčných miestach (neobsadené funkčné miesto, materská a rodičovská dovolenka, dlhodobé voľno bez náhrady mzdy) spolu s termínom dočasného uvoľnenia.5. umožniť účasť zástupcu ZO: a) na rokovaniach Výkonnej rady (porady vedenia RTVS), na ktorých sa prerokúvajú pracovnoprávne, mzdové, sociálne záležitosti a otázky BOZP, ako aj záležitosti týkajúce sa zamestnancov RTVS; v prípade riešenia naliehavého problému zabezpečiť bezodkladné prijatie zástupcu ZO. To isté platí aj na úrovni regionálnych štúdií. b) v pracovných komisiách GR RTVS a výkonných riaditeľov v štúdiách RTVS.6. organizovať spravidla 1x za polrok stretnutie GR RTVS so zamestnancami RTVS za účelom informovania zamestnancov o aktuálnych úlohách a problémoch RTVS.7. poskytnúť pre riadnu činnosť ZO: a) miestnosť (pre ZO OZM v Bratislave miestnosti č.201 – 203 na 2. poschodí SRo, Mýtna 1 v Bratislave; v objekte STV v Mlynskej doline v Bratislave dve primerané miestnosti) vybavenú jednou štátnou telefónnou a jednou telefaxovou linkou, nábytkom, príslušným administratívno-technickým zariadením vrátane PC s príslušenstvom a uhrádzať náklady spojené s údržbou a technickou prevádzkou, b) priestor v sieti intranet na publikovanie informácií, možnosť používať reprografické služby a odosielať poštové zásielky, pre potreby odborových schôdzí a konferencií na základe požiadania priestory s ozvučením (v budove SRo Bratislava priestory Kongresového centra, v budove STV Bratislava a v regionálnych štúdiách RTVS primeranú zasadaciu miestnosť) c) jedného zamestnanca RTVS na výkon funkcie tajomníka ZO OZM pri RTVS Bratislava v rozsahu najmenej 25 % fondu pracovného času alebo v pracovnom pomere v rozsahu do 0,5 prac. úväzku, a to po dohode s predsedom ZO OZM pri RTVS Bratislava (tj. so zamestnancom RTVS dlhodobo uvoľneným na výkon funkcie v odborovom orgáne za podmienok dohodnutých v KZ) d) zamestnancom v nevyhnutnom rozsahu pracovné voľno s náhradou mzdy na vykonávanie odborárskych funkcií, na účasť na odborových schôdzach, konferenciách, zjazdoch a podujatiach odborárskej výchovy.8. uvoľniť jedného zamestnanca RTVS na výkon funkcie predsedu ZO OZM pri RTVS Bratislava za týchto podmienok: • výšku mzdy uvoľnenému zamestnancovi v súlade so Stanovami ZO OZM schvaľuje VZO, pričom na uvoľneného zamestnanca sa nevzťahuje Mzdový poriadok RTVS s výnimkou ustanovení o splatnosti a výplate mzdy • RTVS vykonáva vyúčtovanie mzdy a odvody do sociálnej poisťovne a poskytuje uvoľnenému zamestnancovi práva a výhody poskytované zamestnancom RTVS (napr. stravovanie, poskytovanie príspevkov zo sociálneho fondu a príspevku zamestnávateľa na doplnkové dôchodkové sporenie)
8. • ZO OZM vykonáva v prospech RTVS do 20. dňa kalendárneho mesiaca refundáciu iba 70 % zúčtovanej hrubej mzdy uvoľneného zamestnanca.9. vykonávať prostredníctvom príslušnej mzdovej učtárne zrážky zo mzdy členom ZO: • na úhradu členských príspevkov v stanovenej výške podľa písomného pokynu predsedu príslušnej ZO doručeného príslušnej mzdovej učtárni • na úhradu splátok sociálnych návratných pôžičiek poskytovaných členom OZM podľa „Dohody o zrážkach zo mzdy“, resp. písomného pokynu predsedu OZM doručeného príslušnej mzdovej učtárni a celkový objem zrazených členských príspevkov a splátok pôžičiek v termíne vyúčtovania, resp. výplaty mzdy previesť na príslušnou ZO určený účet v peňažnom ústave, príslušným ZO a OZM poskytovať údaje o zrážkach vykonaných menovite jednotlivým členom, a to vo forme tlačovej zostavy.10. uhrádzať náklady: • na telefónne linky poskytnuté v miestnostiach č.201-203 v budove SRo v Bratislave a vo vyhradených miestnostiach v budove STV v Bratislave, a to do výšky 50,- eur/mesiac za každú organizačnú zložku; do výšky 10,- eur/mesiac zástupcom ostatných ZO v rámci RTVS • na dopravu, príp. ubytovanie súvisiace s kolektívnym vyjednávaním, resp. poskytnúť na tento účel služobné osobné motorové vozidlo. Článok 3 Záväzky odborových organizácií1. Odborové organizácie, pôsobiace v RTVS podľa príslušného ustanovenia ZP, sa zaväzujú: a) chrániť záujmy RTVS - s výnimkou obhajoby odborárskych práv - na pracovisku i na verejnosti a nerokovať o záležitostiach, ktoré by boli v rozpore s týmito záujmami b) prostredníctvom členov odborových orgánov podieľať sa na zlepšovaní pracovného prostredia, vytváraní podmienok pre regeneráciu pracovnej sily a usilovať sa o sústavné zlepšovanie vnútropodnikovej komunikácie c) pozývať na zasadania VZO vedúcich zamestnancov, a to podľa prerokovávanej problematiky d) poskytovať RTVS (Sekcii ľudských zdrojov) menný zoznam členov príslušného VZO vrátane dĺžky ich funkčného obdobia, a to najneskôr do 15 kalendárnych dní od zmeny vykonanej podľa Stanov ZO, e) poskytnúť v zmysle príslušného ustanovenia ZP informáciu o reprezentatívnosti odborovej organizácie na zastupovanie všetkých zamestnancov f) spolupracovať pri organizovaní kultúrnych a športových podujatí pre zamestnancov RTVS a ich rodinných príslušníkov.2. VZO majú právo vykonávať kontrolu nad dodržiavaním pracovnoprávnych predpisov, interných predpisov RTVS a záväzkov vyplývajúcich z KZ, z ktorých vznikajú nároky jednotlivým zamestnancom. Pritom sú oprávnené najmä: a) vstupovať na pracoviská RTVS v čase dohodnutom so zamestnávateľom
9. b) vyžadovať od vedúcich zamestnancov potrebné informácie a podklady c) podávať návrhy na zlepšovanie pracovných podmienok d) vyžadovať od RTVS odstránenie zistených nedostatkov e) navrhovať RTVS a orgánom povereným kontrolou dodržiavania zákonnosti v pracovnoprávnych vzťahoch, aby podľa príslušných predpisov použili vhodné opatrenia voči vedúcim, ktorí porušujú pracovnoprávne predpisy alebo povinnosti vyplývajúce pre nich z KZ f) vyžadovať od vyššie uvedených orgánov písomné správy o tom, aké opatrenia boli vykonané na odstránenie nedostatkov zistených pri výkone kontroly alebo na uskutočnenie návrhov, ktoré podali príslušné VZO.3. Členovia príslušného VZO a zástupcovia zamestnancov pre BOZP sú povinní počas výkonu funkcie a šesť mesiacov po jeho skončení zachovávať mlčanlivosť o skutočnostiach, o ktorých sa dozvedeli pri výkone svojej funkcie a ktoré boli zamestnávateľom označené ako dôverné. III. časť PRACOVNOPRÁVNA OBLASŤ Článok 1 Pracovný pomer1. Pracovnoprávne vzťahy medzi RTVS a zamestnancami upravuje interný predpis - Pracovný poriadok RTVS; Pracovný poriadok a jeho zmeny vydáva RTVS po predchádzajúcom súhlase zástupcov zamestnancov ako výsledok kolektívneho vyjednávania.2. Z dôvodu racionalizácie, efektívnosti a lepšej organizácie práce sa uzatvára pracovný pomer na určitú dobu v zmysle § 48 ods. 4 písm. d) ZP (t.j. po dobu výkonu funkcie) s vedúcimi zamestnancami v priamej riadiacej pôsobnosti riaditeľa Sekcie programu. Pracovný pomer na určitú dobu sa uzatvára aj so zamestnancami, ktorí zabezpečujú programovú službu financovanú transferom zo štátneho rozpočtu na základe zákona (Zmluva so štátom), resp. na základe medzinárodnej zmluvy. Článok 2 Optimalizácia stavu zamestnancov1. RTVS bude optimalizovať stav zamestnancov najmä: a) monitorovaním výkonov a pravidelným hodnotením jednotlivých zamestnancov najmenej raz ročne b) skvalitnením riadiacej práce vedúcich zamestnancov prostredníctvom ich systematickej prípravy na výkon práce c) analýzou stavu, štruktúry zamestnancov a predpokladaného vývoja zamestnanosti spravidla raz ročne, a to ku dňu 31.12.2. RTVS sa zaväzuje uvoľnené pracovné miesta obsadzovať prednostne vlastnými zamestnancami (najmä zamestnancami vo výpovednej dobe z dôvodu zrušenia ich
10. pracovného miesta). Pre splnenie tohto záväzku Sekcia ľudských zdrojov (ďalej len „SĽZ“) denne aktualizuje zoznam voľných miest a zverejňuje ich v systéme Intranet. Článok 3 Znižovanie stavu zamestnancov a hromadné prepúšťanie1. S cieľom dosiahnuť efektívnejšie vynakladanie finančných prostriedkov sa RTVS zaväzuje realizovať organizačné zmeny a racionalizačné opatrenia, v dôsledku ktorých môže dôjsť k zmenám zamestnanosti (viac ako 10 zamestnancov za mesiac) pod podmienkou, že najneskôr 15 dní vopred prerokuje s príslušnými VZO opatrenia umožňujúce predísť alebo obmedziť znižovanie stavu zamestnancov.2. Hromadné prepúšťanie RTVS realizuje podľa príslušných ustanovení ZP pod podmienkou, že aspoň 6 týždňov pred začatím hromadného prepúšťania prerokuje s príslušnými VZO všetky opatrenia uvedené v § 73 ZP. Článok 4 Pracovný čas - jeho rozvrhnutie a úpravy1. Rozvrhnutie a úpravy pracovného času, nepretržitý odpočinok medzi dvoma zmenami, prácu nadčas, v noci a vo sviatok, pracovnú pohotovosť, pracovnú cestu, dovolenku na zotavenie upravuje Pracovný poriadok RTVS.2. V RTVS je ustanovený týždenný pracovný čas 40 hodín bez prestávky na obed. U zamestnancov v nepretržitých prevádzkach je ustanovený týždenný pracovný čas 37 a ½ hodiny.3. RTVS stanovuje začiatok a koniec pracovného času pri využití všetkých rezerv produktivity práce s prihliadnutím k oprávneným záujmom zamestnancov (napr. možnosť zamestnanca zabezpečiť si plynulú dopravu do a zo zamestnania). Článok 5 Prekážky v práci1. RTVS poskytne nad rámec ZP ďalšie pracovné voľno s náhradou mzdy vo výške priemerného zárobku zamestnanca na tieto účely: a) preukázateľné vyhľadanie nového pracovného miesta pred skončením pracovného pomeru výpoveďou na základe § 63 ods.1 písm. a) až c) ZP: 1 deň v mesiaci, po dobu zodpovedajúcu výpovednej dobe b) účasť na kultúrnych a športových podujatiach organizovaných RTVS alebo odborovým orgánom a na podujatiach, kde zamestnanec reprezentuje RTVS: na nevyhnutne potrebný čas, najviac však 2 dni v kalendárnom roku c) svadba: 1 deň pracovného voľna na vlastnú svadbu a na svadbu dieťaťa zamestnanca, a to pracovný deň predchádzajúci svadobnému dňu alebo nasledujúci po ňom d) zamestnankyňa - matka starajúca sa o dieťa mladšie ako 15 rokov: 1 deň za štvrťrok e) zamestnanec - osamelý rodič starajúci sa o dieťa mladšie ako 15 rokov: 1 deň za dva mesiace
11. f) zamestnanec starajúci sa o invalidného rodinného príslušníka (dieťa, manžel/ka, rodič a prarodič zamestnanca) , ak aj nežije v spoločnej domácnosti, ale preukáže sa rozhodnutím o potrebe osobnej opatery, vydaným príslušným štátnym orgánom: najviac 10 dní v kalendárnom roku.2. RTVS umožní zamestnancovi nadpracovať pracovný čas zameškaný z dôvodu ošetrenia či vyšetrenia zamestnanca v zdravotníckom zariadení a z dôvodu sprevádzania rodinného príslušníka do zdravotníckeho zariadenia, ak čas strávený mimo pracoviska z uvedených dôvodov nepresiahne polovicu určeného denného pracovného času; tento pracovný čas sa nezahrnie do zákonom stanoveného pracovného voľna s náhradou mzdy v rozsahu 7 dní v kalendárnom roku.3. Ak pracovný pomer zamestnanca vznikol v priebehu kalendárneho roka, RTVS poskytne zamestnancovi pracovné voľno s náhradou mzdy z dôvodu ošetrenia či vyšetrenia zamestnanca v zdravotníckom zariadení a z dôvodu sprevádzania rodinného príslušníka do zdravotníckeho zariadenia, a to v rozsahu jednej tretiny nároku za kalendárny rok za každú začatú tretinu kalendárneho roka trvania pracovného pomeru, pričom celkový nárok sa zaokrúhli na celé kalendárne dni nahor. Aj na takéhoto zamestnanca sa vzťahuje ustanovenie predchádzajúceho odseku.4. RTVS môže poskytnúť zamestnancovi pracovné voľno bez náhrady mzdy. Rozsah pracovného voľna bez náhrady mzdy a podmienky jeho poskytnutia upravuje Pracovný poriadok RTVS. Článok 6 Bezpečnosť a ochrana zdravia pri práci1. Práva a povinnosti zamestnávateľa a zamestnancov v oblasti BOZP v zmysle všeobecne záväzných predpisov aplikované na podmienky RTVS upravuje Pracovný poriadok RTVS a Smernica o BOZP. IV. časť MZDOVÁ OBLASŤ Článok 1 Základné pravidlá odmeňovania1. RTVS sa v mzdovej oblasti zaväzuje uplatňovať interný mzdový predpis – Mzdový poriadok Rozhlasu a televízie Slovenska (ďalej len „Mzdový poriadok“), ktorý je výsledkom kolektívneho vyjednávania zmluvných strán.2. Zmeny príslušných ustanovení Mzdového poriadku vrátane príloh riešia zmluvné strany kolektívnym vyjednávaním, a to vo forme dodatku k Mzdovému poriadku publikovaného vo Vestníku RTVS s podpisom GR RTVS.3. V zmluvnej mzde zamestnanca sa prihliada na prípadnú prácu nadčas v rozsahu do 150 hodín ročne, v zmluvnej mzde vedúceho zamestnanca sa prihliada na prípadnú prácu nadčas, v noci a vo sviatok.4. Mzda vrátane iných peňažných plnení, po vykonaní zrážok zo mzdy podľa príslušných právnych predpisov, je v RTVS splatná pozadu za mesačné obdobie a poukazuje sa na
12. zamestnancom určený účet v banke alebo v pobočke zahraničnej banky v Slovenskej republike, pričom výplata mzdy je stanovená na 15. kalendárny deň. Zamestnávateľ je povinný zabezpečiť, aby mzda bola na zamestnancom určený účet pripísaná najneskôr v deň výplaty a ak 15. kalendárny deň pripadne na deň pracovného pokoja, mzda bude pripísaná na účet zamestnanca najneskôr v predchádzajúci pracovný deň.5. Údaje, ktoré sa týkajú mzdových záležitostí zamestnanca RTVS, sú považované za informácie dôverné, s príslušnou právnou ochranou. Príslušný vedúci zamestnanec je povinný na požiadanie zamestnanca informovať ho o podmienkach zamestnancovi poskytnutých príslušných druhov odmien a mzdy.6. RTVS vystaví doklad o príjmoch zamestnanca za príslušný kalendárny rok, ak o to zamestnanec požiada. Článok 2 Mzdové prostriedky1. Zmluvné strany sa dohodli najneskôr v novembri príslušného kalendárneho roka kolektívne vyjednávať o plánovanom objeme mzdových prostriedkov pre nasledujúci kalendárny rok, ako aj o stanovení podmienok a rozsahu valorizácie miezd zamestnancov na ďalšie obdobie.2. Zmluvné strany dohodli pre rok 2012 minimálnu mzdu v RTVS vo výške 350,- eur. Článok 3 Odstupné a odchodné1. Zamestnancovi, s ktorým RTVS skončí pracovný pomer dohodou z dôvodov uvedených v § 63 ods. 1 písm. a) alebo b) alebo z dôvodu, že zamestnanec stratil vzhľadom na svoj zdravotný stav podľa lekárskeho posudku dlhodobo spôsobilosť vykonávať doterajšiu prácu, patrí v zmysle § 76 ZP odstupné v sume, ktorá je súčtom sumy základného odstupného a sumy zvýšeného odstupného. Základné odstupné je násobok priemerného mesačného zárobku a počtu mesiacov výpovednej doby, zvýšené odstupné je násobok 3 % zo základného odstupného a počtu rokov trvania nepretržitého pracovného pomeru v RTVS a jeho právnych predchodcov.2. Ak zamestnanec zotrvá v pracovnom pomere počas výpovednej doby, patrí mu odstupné určené podľa ods. 1, ale za každý mesiac zotrvania v pracovnom pomere počas výpovednej doby bude odstupné znížené o 30 % u zamestnanca, ktorého výpovedná doba je trojmesačná a o 45 % u zamestnanca, ktorého výpovedná doba je dvojmesačná.3. Zamestnancovi, s ktorým zamestnávateľ skončí pracovný pomer z dôvodov, že zamestnanec nesmie vykonávať prácu pre pracovný úraz, chorobu z povolania alebo ohrozenie touto chorobou, alebo ak na pracovisku dosiahol najvyššiu prípustnú expozíciu určenú rozhodnutím príslušného orgánu verejného zdravotníctva, patrí odstupné podľa ods. 1. zvýšené o 10-násobok jeho priemerného zárobku.4. Pri prvom skončení pracovného pomeru, po nadobudnutí nároku na predčasný starobný dôchodok, starobný dôchodok a invalidný dôchodok, ak pokles schopnosti vykonávať
13. zárobkovú činnosť je viac ako 70 %, RTVS poskytne zamestnancovi odchodné vo výške 2-násobku jeho priemerného mesačného zárobku, ak zamestnanec požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení. Zamestnancovi, ktorý k termínu skončenia pracovného pomeru podľa § 63, ods. 1, písm. a)-b) ZP je minimálne 6 mesiacov poberateľom starobného alebo predčasného starobného dôchodku, patrí odchodné stanovené v ZP, t.j. vo výške jeho priemerného mesačného zárobku. V. časť SOCIÁLNA OBLASŤ Článok 1 Stravovanie zamestnancov1. RTVS sa zaväzuje vopred prerokovať s príslušnými VZO všetky otázky týkajúce sa stravovania zamestnancov.2. RTVS je povinný zabezpečovať zamestnancom stravovanie v zmysle ZP (§ 152 ods. 1 a ods.2); zamestnancom, ktorých pracovná zmena je dlhšia ako 11 hodín, zamestnávateľ zabezpečí ďalšie stravovanie formou stravovacej poukážky.3. RTVS sa zaväzuje stravovacími poukážkami zabezpečiť stravovanie zamestnancov pracujúcich v popoludňajších, nočných zmenách, v dňoch pracovného pokoja, ako aj zamestnancov pri výkone práce mimo sídla organizačnej jednotky (ak výkon práce je nariadený počas vydávania stravy v stravovacích zariadeniach zamestnávateľa).4. RTVS prispieva na stravovanie zamestnancom vo výške najmenej 55 % hodnoty jedla, najviac však vo výške 55 % stravného poskytnutého pri pracovnej ceste v trvaní 5 až 12 hodín podľa zákona o cestovných náhradách.5. RTVS sa zaväzuje dôsledne realizovať činnosť stravovacej komisie ako stáleho poradného, kontrolného a iniciatívneho orgánu vedenia RTVS, a to v zmysle Štatútu stravovacej komisie.6. RTVS umožní stravovanie vo vlastných stravovacích zariadeniach dôchodcom, ktorí odišli do dôchodku z pracovného pomeru v RTVS alebo jeho právnych predchodcov , pričom na toto stravovanie RTVS neprispieva. Článok 2 Doprava zamestnancov do a zo zamestnania1. Zabezpečovanie dopravy do a zo zamestnania zamestnancov – členov pracovných tímov (živé vysielanie, prenosy, koncerty) a parkovanie osobných motorových vozidiel zamestnancov v priestoroch RTVS upravuje osobitný interný predpis. Zmeny tohto interného predpisu súvisiace s predchádzajúcou vetou realizuje RTVS po dohode so zástupcami zamestnancov.
14. Článok 3 Starostlivosť o zamestnancov1. RTVS uhrádza náklady spojené s údržbou a technickou prevádzkou Relaxačného centra v objekte SRo v Bratislave a rekreačných zariadení RTVS, ktoré v rámci regenerácie pracovnej sily podľa podmienok dohodnutých v Smernici sociálneho fondu RTVS využívajú zamestnanci RTVS a ich rodinní príslušníci ako aj dôchodcovia, ktorí odišli do dôchodku z pracovného pomeru v RTVS a jeho právnych predchodcov.2. RTVS v spolupráci s príslušnými ZO podľa možností bude vytvárať podmienky na zabezpečenie regeneračných pobytov zamestnancov prednostne v rekreačných zariadeniach RTVS podľa podmienok dohodnutých v Smernici SF RTVS, ako aj ďalšie možnosti regenerácie pracovnej sily (napr. prenájom telocvične, hromadné vstupenky alebo permanentky do plavárne, relaxačné pobyty apod.).3. V rámci regenerácie pracovnej sily RTVS bude spolupracovať s poverenými zástupcami ZO pri organizovaní pobytovej rekreácie pre zamestnancov a ich rodinných príslušníkov, príp. pri organizovaní detskej pobytovej rekreácie a denného detského tábora.4. RTVS poskytne priestory salónika v objekte SRo - Žilinská ulica v Bratislave na súkromné oslavy životných a pracovných jubileí, a to za poplatok stanovený interným predpisom svojim zamestnancom, ako aj 1 x týždenne pre činnosť Klubu rozhlasových seniorov -„Pyramída“. Pre dôchodcov, ktorí odišli do dôchodku z pracovného pomeru v RTVS a jeho právnych predchodcov, poskytne v objekte RTVS v Mlynskej doline a v regionálnych štúdiách RTVS vhodnú miestnosť v rámci možností. Článok 4 Zdravotná starostlivosť1. Podmienky zdravotnej starostlivosti o zamestnancov (lekárske prehliadky a odborné vyšetrenia povinné podľa všeobecne záväzných predpisov - najmä očné, audiometrické vyšetrenie, na prácu v noci) upravuje Pracovný poriadok RTVS a Smernica o BOZP. Článok 5 Vzdelávanie zamestnancov1. Podmienky odborného rastu a ďalšieho vzdelávania zamestnancov upravuje Pracovný poriadok RTVS. Článok 6 Dôchodkové sporenie1. RTVS prispieva zamestnancom na dôchodkové doplnkové sporenie na základe zamestnávateľských zmlúv, v súlade so zákonom č. 650/2004 Z.z. o doplnkovom dôchodkovom sporení a o zmene a doplnení niektorých zákonov v znení neskorších predpisov uzatvorených najmenej s dvoma doplnkovými dôchodkovými poisťovňami. Informácie o výške príspevku zamestnávateľa a podmienkach jeho poskytovania zamestnancom, ako aj ich prípadné zmeny zverejňuje RTVS v sieti Intranet po prerokovaní s príslušnými VZO ako výsledok kolektívneho vyjednávania.
15. Článok 7 Sociálny fond1. Zmluvné strany sa dohodli na tvorbe sociálneho fondu vo výške 0,8 % zo súhrnu hrubých miezd podľa § 118 ods. 2 ZP, zúčtovaných zamestnancom na výplatu za kalendárny rok.2. Tvorbu a použitie sociálneho fondu RTVS upravuje Smernica o sociálnom fonde RTVS, ktorú vydáva RTVS po dohode s odborovými orgánmi vo forme interného predpisu zverejňovaného v sieti Intranet.3. Zmluvné strany sa dohodli na pravidelnej štvrťročnej kontrole tvorby a čerpania prostriedkov sociálneho fondu, a to formou písomnej správy pre jednotlivé ZO. VI. časť RIEŠENIE SPOROV Článok 1 Individuálne spory1. Zmluvné strany sa dohodli na spôsobe riešenia konfliktov vyplývajúcich z pracovnoprávneho vzťahu formou vnútropodnikového (subordinačného) a intervenčného (za spoluúčasti príslušného odborového orgánu) konania. Postup oboch konaní je obsiahnutý v Pracovnom poriadku RTVS. Článok 2 Kolektívne spory1. Prípadné kolektívne spory o plnenie záväzkov z tejto KZ sa zmluvné strany zaväzujú riešiť predovšetkým vzájomným rokovaním. Ak nedôjde k vyriešeniu sporu alebo k pokroku v rokovaní do 15 pracovných dní od preukázateľného doručenia predmetu sporu druhej strane, zmluvné strany budú postupovať podľa všeobecne platných záväzných predpisov (zákon č. 2/1991 Zb. o kolektívnom vyjednávaní v znení neskorších predpisov). Článok 3 Porušovanie ustanovení KZ1. Pri porušení ustanovenia KZ je možné podať písomnú sťažnosť adresovanú GR RTVS a súčasne predsedovi príslušnej ZO, a to prostredníctvom podateľne RTVS.2. Adresát sťažnosti (GR RTVS po prerokovaní s predsedom príslušnej ZO) je povinný do 10 pracovných dní odo dňa doručenia sťažnosti odoslať sťažovateľovi písomnú odpoveď, ktorá musí obsahovať: a) kvalifikovanie sťažnosti (oprávnená, čiastočne oprávnená, neoprávnená) b) stanovenie zavinenia, subjektívnej zodpovednosti menovite, príp. objektívnej zodpovednosti c) rozhodnutie o spôsobe vybavenia sťažnosti s určením termínu a menovitou zodpovednosťou za vykonanie tohto rozhodnutia.
16. 3. Porušovanie ustanovení KZ je porušovaním pracovnej disciplíny s vyvodzovaním sankcií nasledovne: a) pri prvom porušení priamy vedúci zamestnanec je povinný menovite zodpovedného zamestnanca písomne upozorniť na konkrétne porušenie, ktoré je zamestnanec povinný napraviť b) pri druhom porušení priamy vedúci zamestnanec, okrem postupu podľa ods.3. písm. a), je povinný menovite zodpovedného zamestnanca písomne upozorniť na možnosť rozviazania pracovného pomeru výpoveďou z dôvodu porušovania pracovnej disciplíny c) pri treťom porušení je RTVS oprávnená menovite zodpovednému zamestnancovi dať výpoveď pre sústavné porušovanie pracovnej disciplíny. Písomné upozornenia na porušovanie ustanovení KZ musia byť zamestnancovi doručené podľa ustanovenia ZP o doručovaní písomností a taktiež na vedomie GR RTVS a predsedovi príslušnej ZO. Kópie písomností sa zakladajú do osobného spisu zamestnanca a archivujú podľa všeobecne záväzných predpisov.4. RTVS je povinná, v súlade s príslušnými ustanoveniami ZP a súvisiacimi všeobecne záväznými predpismi, nahradiť zamestnancovi skutočnú škodu, ak pri porušení ustanovenia KZ došlo k finančnej ujme zamestnanca. Vzniknutú škodu je RTVS povinná uhradiť v peniazoch jednorazovo, pokiaľ sa so zamestnancom nedohodne inak.5. Ak pri porušení ustanovenia KZ došlo k finančnej ujme RTVS, zodpovedný zamestnanec v súlade so ZP a súvisiacimi všeobecne záväznými predpismi je povinný nahradiť RTVS skutočnú škodu. Vzniknutú škodu je zodpovedný zamestnanec povinný uhradiť v peniazoch jednorazovo, ak sa so zamestnávateľom nedohodne inak.6. Kópie písomností podľa ods. 1. a 2. sa evidujú a archivujú u adresáta sťažnosti najmenej počas platnosti KZ, písomnosti podľa ods. 3. až 5. sa zakladajú do osobného spisu zamestnanca a archivujú podľa všeobecne záväzných predpisov. VII. časť ZÁVEREČNÉ USTANOVENIA Článok 1 Kontrola a zmeny kolektívnej zmluvy1. Kontrola plnenia KZ sa vykoná 1x za polrok formou rokovania zmluvných strán a vyhotovením zápisu o priebehu a záveroch rokovania. Rokovanie o uzatvorenie KZ na ďalšie obdobie sa začne najneskôr 90 dní pred ukončením platnosti tejto KZ.2. Pri akomkoľvek návrhu zmeny znenia KZ (doplnenie alebo zrušenie niektorého bodu, článku, časti), alebo z dôvodov zmeny právnych predpisov, postupuje sa ako pri uzatváraní KZ. Na písomný návrh zmeny znenia KZ sa druhá zmluvná strana zaväzuje do 10 kalendárnych dní od jeho doručenia písomne odpovedať na tie časti návrhu, ktoré neboli prijaté. Dohodnutá zmena sa publikuje v súlade s ustanoveniami zákona č.2/1991 Zb. o kolektívnom vyjednávaní v znení neskorších predpisov, a to vo forme očíslovaného Dodatku KZ príp. vo forme očíslovaného Dodatku Pracovného poriadku RTVS alebo Mzdového poriadku RTVS.
17. Článok 2 Platnosť a účinnosť kolektívnej zmluvy1. Táto kolektívna zmluva nadobúda platnosť dňom podpisu zmluvnými stranami.2. Táto kolektívna zmluva je účinná od 01.05.2012 do 31.12.2014, pričom obmedzená účinnosť je uvedená v texte príslušného ustanovenia KZ.3. V prípade, že zmluvné strany do 31.12.2014 neuzatvoria novú KZ, platnosť a účinnosť tejto KZ vrátane osobitne publikovaných súčastí, ich zmien a dodatkov sa predlžuje až do uzatvorenia novej KZ, najdlhšie však do 30.04.2016.4. Účinnosťou tejto KZ končí platnosť a účinnosť KZ RTVS uzatvorenej na obdobie 26.01.2011 – 31.12.2013 vrátane nedeliteľných súčastí, ich zmien a dodatkov. Článok 3 Publikovanie kolektívnej zmluvy1. KZ sa vyhotovuje v ôsmich rovnopisoch, a to po jednom vyhotovení pre zástupcov zmluvných strán.2. RTVS sa zaväzuje zabezpečiť zverejnenie tejto KZ i jej prípadných zmien a dodatkov v Centrálnom registri zmlúv Úradu vlády SR, ako aj vo Vestníku RTVS, v systéme Intranet RTVS a umožniť príslušným VZO formou pracovných seminárov oboznámiť všetkých zamestnancov s obsahom KZ v lehote do 15 pracovných dní od nadobudnutia jej platnosti.Rozhlas a televízia Slovenska ................................................................ PhDr. Miloslava Z e m k o v á generálna riaditeľka RTVSZákladná organizácia OZM pri RTVS BA .............................................................. Zdenka B a u m a n o v á predsedníčkaZákladná organizácia OZM pri RTVS KE .............................................................. Bc. Vladislav H r o š predsedaZákladná organizácia ÚPOH pri SOSR .............................................................. Stanislav B e ň o predseda
18. Odbory audiovizuálnych tvorcov ............................................................. Mgr. art. Peter T ó t h prezidentAsociácia pracovníkov so zvukom ........................................................... Doc. Ing. Ján G r e č n á r, ArtD. predsedaZákladná organizácia NKOS – STV ......................................................... Mgr. Kristián B e z á k predsedaZákladná organizácia SLOVES pri RTVS – STV BA ......................................................... Ivan T. P r i e h r a d n ý poverený predsedaV Bratislave dňa .......................
Uznesenie z 1. 8. 2013
Rtvs prokuratura[1]